33-čioji KUOPA — NEW HAVEN, CONN. 


1917 metais kovo 27 d., a. fa. kun. V. P. Karkausko ir M. Jokubaitės 
pastangomis tapo suorganizuota Moterų Sąjungos 33 kuopa. Buvo vaka- 
rėlis ir pakviesta kalbėti O. Stalionaitė-Šaliūnienė. Savo gražioje kalboje 
kalbėtoja išaiškino Moterų Sąjungos svarbą ir paaiškino kodėl visos kata- 
likės moterys ir mergaitės turėtų jai priklausyti. Kalbėjo a. + a. kun. V. P. 
Karkauskas ir M. Jokubaitė. Po prakalbų įsteigta kuopa ir prisirašė 14 
narių. Išrinkta pirmoji kuopos valdyba. Pirmininkė — M. Jokubaitė, rašt. 
a. ja. A. Najaitė; ižd. a. į a. M. Kelnerienė. 

Per savo 47 metų gyvavimo laikotarpį kuopa yra daug pasidarbavusi 
šv. Kazimiero parapijai. Iš savo iždo yra paskyrus $615.00 ir prisidėjus 
prie rengimo įvairių programų. Pirmojo ir antrojo karo metu dirbta Lie- 
tuvos reikalams rengiant tam tikslui vakarus ir skiriant pelną Lietuvos 
našlaičiams sušelpti. Gausiai aukota Tautos Fondui ir dirbta Raudonojo 
Kryžiaus reikalams. 

Kuopa yra suvaidinus 32 veikalus, surengus 9 išvažiavimus, 5 koncer- 
tus, 5 paskaitas, 5 tortų išpardavimus, 4 lioterijos vakarus, 2 rūbų išparda- 
vimus ir iškilmingą rankdarbių parodą. Siųsta atstovės į 15 seimų ir au- 
kota seimams $105.00. „Moterų Dirvai“ paaukota $95.00, Lėšų Fondui $45.00, 
Stipendijų Fondui $30.00, Moksleivių Fondui $20.00, atstatymui šv. Juo- 
zapo Katedros Hartforde $50.00, Kun. A. E. Gradeckui, minint sidabrinį 
jubiliejų $25.00, Altui $65.00, Šiluvos Koplyčiai $10.00, Lietuvos Fondui 
$10.00, Lituanistinei mokyklai $35.00. 

Kiekvieną sergančią narę aplankom ligoje ir suraminam, taipgi įtei- 
kiam dovanėlę. Sąjungietei susilaukus naujagimio įteikiama dovanėlė. 
Iš mūsų kuopos per 47 metus Dievas atskyrė iš gyvųjų tarpo 14 veiklių 
narių, už visų mirusių narių sielas užprašytos šv. Mišios ir visos paly- 
dėtos į kapus. 

1949 metais prasidėjo nauja era mūsų kuopoje, nes, pradėjus atvykti 
lietuviams iš tremties, mūsų kuopos pirmininkė susirūpino sesių lietu- 
vaičių gyvenimu, apdrauda, ir jūjų būkle. Tuojaus supažindino pirmutines 
atvykusias seses su Moterų Sąjunga, būtent: Aleksandrą Kazickienę, Stasę 
Leikienę ir Alesę Plečkaitienę. Jas pasekė kiekvieną mėnesį gražus skai- 
čius susipratusių lietuvaičių, kurių skaičius pasiekė 21. Visos įsijungė į 
bendrą Moterų Sąjungos veiklą ir savo energingais darbais pagyvino kuo- 
pos veiklą. Gaila, kad likimas privertė mūsų kitas seses išsikelti į kitas 
apylinkes, Džiugu priminti, kad šiuo tarpu kuopoje randasi 16 lietuvaičių, 
kurios atvyko iš tremties ir veikia mūsų tarpe. 

1952 metais paminėta kuopos 35 metų jubiliejus; 1957 metais pami- 
nėta 40 metų jubiliejus su koncertu, paskaitoms ir vaidinimu. 

1958 metais a. į a. M. Danušienė ir jos dukrelė Onutė, paaukojo rankų 
darbo lovatiesę ir J. Kronkaitienė rankų darbo staltiese. Abu daiktai iš- 
leisti lioterijai. Pajamų davė $300.00, kurių pusė paskirta parapijai. Kas- 
met kuopa iškilmingai mini Motinos Dieną bendrai priimdamos šv. Ko- 
muniją ir dalyvaudamos pusryčiuose. 

Gruodžio mėnesį ruošiami Kalėdiniai pobuviai, kurie pavadinti „Lie- 
tuviškomis Kūčiomis“. Laužom plotkelę ir patiekalai būna pritaikinti 

„Kūčioms“, pasikeičiam dovanėlėmis ir linkėjimais. Įteikiam dovanėles 
klebonui ir vikarui, 

1960 metais rugpiūčio mėnesį negailestinga mirtis ūmai atskyrė iš 
gyvųjų tarpo kuopos steigėją gerb. kun. V. P. Karkauską, kuris visa savo 
širdimi buvo atsidavęs Sąjungos veikimui. Buvo taurus lietuvis, savo pa- 
stangomis surinkęs didelias sumas pinigų Tėvynės reikalams. Kuopa už- 
prašė dvejas šv. Mišias už velionio sielą ir gausiai palydėjo į kapus. 

Malonu yra prisiminti ilgametes kuopos valdybos nares: M. Jokubaitė, 
pirmutinė ir dabartinė pirmininkė. Ją pavadavo dvejus metus išvykus 
dirbti Lietuvos Misijai. Per 3 metus yra buvusi Centro Pirmininke, eilę 
metų Conn. Valstijos Direktore ir Conn. Valstijos Apskrities Rašt. Vice- 
pirmininkė S. Tamulienė, labai sąžiningai savo pareigose dirba 26 metų 
bėgyje. Fin. Rašt. M. Ramanauskienė rūpestingai savo pareigas atlieka 
per 28 metus ir kiekvieną metą savo algą paaukojo kuopos labui. Šiais 
metais Marijona minėjo šv. Onos Draugijos raštininkės 50 metų jubiliejų. 
Nors ji yra čia gimusi ir augusi, bet visa širdimi yra atsidavus lietuviš- 
kiems reikalams. 1958 metais kuopa suruošė M. Ramanauskienei ir jos 
vyrui gimtadienio proga pagerbimą ir įteikė kuklią dovaną. O. Čirvins- 
kienė išbuvo kuopos iždininke net 27 metus, per tą laiką yra daug pasidar- 
buvusi kuopos labui, už ką jai esam dėkingos. 

Su pasididžiavimu prisimenamos šios sesutės veikėjos: a. į a. A. Na- 
jaitė, M. Kelnerienė, M. Grabauskienė, R. Miknienė, M. Pelvin, J. Adušiū- 
nienė, J. Skarulienė, E. Jurkštienė, M. Barzinskienė, a. įa. Z. Markūnie- 
nė, a. Ħa. O. Dekas, a. į a. M. Danušienė, O. Norkūnaitė, O. Rinkevičienė, 
H. Case, B. Balcher, J. Kazlauskienė, J. Dičkienė, J. Šilkienė, A. Dulskie- 
nė, V. Gruzdienė ir R. Kisielienė. 

Kuopą sudaro 34 ateivės, ir 8 čia gimusios. Kuopoje viešpatauja vi- 
suomet seseriška meilė ir susiklausymas. Kuopos obalsis yra: dirbti savo 
organizacijos labui, bažnyčiai, ir Tėvynei. 

Valdybą 1964 metais sudaro: dvasios vadas kun. J. Rikteraitis, pirm. 
M. Jokubaitė, pagelb. S. Tamulienė, fin. rašt. M. Ramanauskienė, nut. rašt. 
V Gruzdienė, ižd. R. Kisielienė, ižd. glob. O. Norkūniūtė. 


